29.7.2015 11:25 | Španielsky futbalový klub FC Barcelona sa bude musieť približne dva mesiace zaobísť bez obrancu Douglasa.
Brazílčan si zranil zadný stehenný sval v prípravnom dueli na predsezónnom turné v USA proti Chelsea Londýn. Katalánsky klub po remíze 2:2 v riadnom čase prehral v rozstrele 2:4. Douglas opustil ihrisko pre zranenie už v prvom polčase, informovala agentúra Reuters. "Má zranenie na zadnej časti stehna pravej nohy. Odhadovaný čas liečby je osem týždňov," uviedla Barcelona v oficiálnom komuniké.